בס"ד

ברוכים הבאים לקבוצת הבית לעורך התורני.
אקווה שתפיקו תועלת מקבוצה זו, ואולי תזכו גם לעזור לאחרים.

לאור ניסיון העבר, אבקש מאוד שתעיינו בכללי הקבוצה דלהלן, לתועלתכם ולתועלת הכלל.
נא תנו דעתכם, שכללים אלו נוסחו ונערכו אחר שעות רבות של מחשבה והתייעצות, ומתוך ניסיון רב.


1. 
מטרת הקבוצה היא ממוקדת מאוד – 
לעזור לעורך תורני בעבודתו.
חברים בקבוצה מאות חברים, יהודים חשובים, שזמנם יקר.
אנא שימו לב בכל הודעה שאתם כותבים לקבוצה, 
האם אכן יש בה תועלת מעשית לעורך בעבודת העריכה.

2. 
אין 'למחות' בקבוצה בשום אופן, על שום דבר.
מי שרואה משהו שלדעתו אינו ראוי, נא יפנה אלי במייל אישי.

3. 
מסיבה אישית שאין כאן המקום לפרטה, איני מתערב בנעשה בקבוצה, ללא שביקשו זאת ממני. לכן אני מבקש ממי שרואה משהו שלדעתו אינו מתאים, שיפנה אלי, ויעתיק כמה מילים מתוך אותה הודעה [שלדעתו אינה ראויה], ואטפל בזה בשקט.
[שאלתי רב והא אמר שזה מותר לכתחילה ואין כאן חשש לשוה"ר. מי שסבור אחרת – שלא יכתוב לי הודעות כאלו].
בכל מקרה, כאמור, 'מחאות' אין מקומם בקבוצה, בשום מקרה. גם לא הודעה בסגנון 'הודעתך אינה תואמת את הכללים פה'.
בפרט אבקש לשים לב לדיונים המתארכים יותר מידי, כשהתחושה היא שכבר אין כאן תועלת מעשית לעבודה, רק זה הפך לדיון על עצם הדברים. 
במקרה כזה, אני [או אחד מ- 2 המנהלים הנוספים: הרב אליצור בן שמעון שליט"א, והרב 'צמאה נפשי' שליט"א] כותב: הנושא נעול. והכוונה כפשוטו.. 
תמיד אפשר להמשיך להתכתב באישי..


4. 
הקבוצה מיועדת לכל עורך תורני ההולך בדרך התורה. יש בקבוצה ב"ה מכל גווני הציבור הנאמן לדבר ה'. לכן נא לשים לב במיוחד לא להיגרר אחרי דיונים 'השקפתיים'. 
הקבוצה אינה בשום אופן מקום להעיר לאחרים, או לחנך אחרים. 
בכלל, כל דיון תורני / הלכתי שהוא, חשוב ככלל שיהיה, אין מקומו כאן, עם כל הכבוד. 
הקבוצה מיועדת לצרכי עבודה בלבד. 

5. 
אמנם הקבוצה פתוחה בשמחה ובאהבה לכל יהודי שומר מצוות, ללא הבדל השתייכות מגזר כו', אבל אעפ"כ, ובכדי שכולם ירגישו "בבית" על פי דרכם, והיות ורוב חברי הקבוצה משתייכים לציבור ה'חרדי - קיצוני' [כמוני, אגב], לכן יש לשים לב שהצביון של ההודעות יהיו תואמות גם להלך המחשבה של ציבור זה. לדוגמא, לא לצטט את האקדמיה, לא להביא או לצטט אישים שאינם שומרי תורה ומצוות, לא להביא דברים שיש בהם פקפוק במסורת אבותינו, וכדומה.
לתשומת לב בקשר לזה, סעיפים 2-3 הנ"ל. 


6. 
אבקש ממי שרואה שמקבל תועלת רצינית מהקבוצה, להשתתף בהוצאות ניהול הקבוצה הסכום סמלי חד פעמי של 55 ₪. לחשבון: פועלים 290 157773 ע"ש שמואל בלויא.

7. 
כל פרסום שהוא, אין מקומו בקבוצה זו, אלא בקבוצה נפרדת, ושמה קבוצת דע"ת ['דרושים עורכים תורניים']. בקבוצת דע"ת רק לי יש את האפשרות לכתוב הודעות, והיא קבוצה שקטה בהרבה מקבוצת הבית לעורך התורני. לפרסום בקבוצת דע"ת יש לכתוב לי נוסח מוכן לפרסום, ובו גם פרטים ליצירת קשר. 

8. 
היות ורוב החברים בקבוצה יש להם רק מייל על המחשב האישי, ללא גישה לשום אתר אחר, מבקשים למעט כמה שאפשר בהבאת לינקים [קישורים]. בכל מקרה אין להביא קישור לאתר שחסום בנטפרי, וזאת כאמור מתוך התחשבות ברוב החברים פה. 

9. 
נא לשים לב: מכמה סיבות אישיות, אין באפשרותי להתרות במי שעובר על הכללים, לפני שהוא נחסם מהשארת הודעות. אנא עזרו לי להימנע מאי נעימות. 
חריגה מהכללים תגרום לחסימת המשתמש מהשארת הודעות נוספות, עד שיפנה אלי במייל ויתחייב לשים לב יותר להבא, ואז ישוחרר. היות ואין לי מייל על המחשב האישי, נא לקחת בחשבון שיתכן שייקח כמה ימים עד שתוסר החסימה. 
כמו כן, גם המגיב על הודעה שהיא חורגת מהכללים, ואף אם בצדק, יחסם עד להתחייבות כנ"ל. 
 [קשה לי מאוד לנהוג כך, אבל נוסו כל הדרכים האחרות, והתברר שאין דרך אחרת. אנא עזרו לי להימנע מאי נעימות]. 
ההצטרפות לקבוצה מותנית בקבלת כל הכללים. והתחייבות לציית לכללים האחרים, במידה ויהיו. וזאת כדי לעזור לקבוצה להמשיך להיות יעילה וממוקדת. 

10. 
אין להוציא החוצה שום מידע מהקבוצה. כולל גם, לא לעשות שום שימוש בכתובות המייל של החברים פה. 

11. 
אני כאן בעז"ה לכל שאלה, הצעת ייעול, כו'.
נא לכתוב לי תמיד מייל חדש לגמרי [הודעה חדשה], לא בתוך שרשור, ולא ב'תשובה' למשהו.
לצערי לא תמיד יש באפשרותי להגיב לכל מייל. נא לדון לכף זכות. כל הודעה שנשלחת אלי נקראת בתשומת לב.
לגבי הערות וביקורת על כללי הקבוצה ואופי הניהול שלה – אשמח מאוד לקבל ביקורת, ואני לוקח את הדברים לתשומת לב ברצינות. 
אבל, אין באפשרותי להסביר את כל השיקולים לכל אחד. לכן נא לא לצפות להסבר או נימוקים כו', או לנסות לשכנע אותי שוב ושוב. 
מי שסבור שראוי לנהל את הקבוצה באופן אחר, מוזמן בשמחה לפתוח קבוצת עורכים חדשה, אותה ינהל ע"פ הבנתו. בלי נדר אשמח לעזור לו בכל מה שאפשר.

12. 
אין לכתוב חוות דעת שלילית על שום אדם או מכון. מי שנחוץ לו מידע לתועלת [אחר שבירר אצל רב את פרטי הלכות לשוה"ר], יכול לכתוב בקבוצה: דרוש לי מידע על אדם פלוני, נא לפנות באישי. 

13. 
הקבוצה היא בעצם אתר אינטרנט. אבל גם מי שיש לו רק מייל, יכול להיות שותף פעיל. 
שליחת הודעה לקבוצה היא במייל aricha-toire@googlegroups.com

14. 
ישנה אפשרות לקבל תקציר של ההודעות שבקבוצה. מי שאין לו גישה לאתר יכול לבקש ממני שאגדיר אותו כך.

15. 
ישנה אפשרות פשוטה להכניס את כל ההודעות של הקבוצה לתוך תווית או קטגוריה נפרדת, כך זה לא מופיע 'בדואר נכנס'.
כדלהלן: פותחים תווית חדשה, נותנים לה שם, נכנסים לחיפוש במייל [למעלה באמצע], 'מסנן חדש', בשורה 'כולל את המילים' כותבים את כתובת המייל הנ"ל של הקבוצה, ומסמנים 'וי' בשורה 'דילוג על דואר נכנס', ובשורה 'החלת התווית'.

16.
דיון שמתארך שאינו מעניין אותך, [ואינך רואה סיבה לעצור אותו, שא"כ הינך מתבקש לפנות אלי כנ"ל בסעיף 3], אפשר לעצור אותו אצלך ספציפית ע"י 'השתקה'.

17.
לגבי מיילים אישיים אלי:
אני משתדל מאוד לא לפתח תלות או התמכרות ח"ו, למייל. לכן חשוב לי לא להיות זמין במיידי. 
מי שינדנד לי, היינו שלפני שיעבור 72 שעות מאז ששלח מייל, יכתוב לי שוב באותו נושא, זה יגרום מיד שהמייל שלו יטופל רק שבוע ימים [168 שעות] לאחר שליחת המייל השני.
אין מה לחשוש שהמייל לא הגיע..
תנו לי לחיות את החיים שלי, בקצב שמתאים לי.
התרבות הזאת של 'למה לא ענית לי' חדרה אלינו מהסמארטפונים, וד"ל. 

18.
א​ין להע​​לות ​בקבוצה שום ספר סרוק.
מי שמבקש ספרים, עושה זאת על אחריותו בלבד, וחובה עליו לכתוב בהודעה: ע"פ הכללים, יש להשיב באישי בלבד.
גם מי ששולח באישי עושה זאת על אחריותו הבלעדית.


לכל שאלה הערה וכדומה, אשמח להיות בקשר [כאמור במייל חדש] - 
שמואל בלויא
A33107566@GMAIL.COM

